
NR. SC2017

RAPORT DE SPECIALITATE

privind actualizarea valorii devizului general si aprobarea cofinantarii din bugetul local pentru obiectivul de investitie „Realizare mansardă la corpurile existente în regim P+1E şi P+2E - etapa I  la Şcoala Gimnazială (Generală) nr. 25“ din Timişoara , str. Cosminului, nr. 42
Având în vedere Expunerea de motive nr. SC2017-_____________ a Primarului Municipiului Timişoara şi Proiectul de hotărâre privind privind actualizarea valorii devizului general şi aprobarea cofinanţării din bugetul local pentru obiectivul de investiţie „Realizare mansardă la corpurile existente în regim P+1E şi P+2E - etapa I  la Şcoala Gimnazială (Generală) nr. 25“ din Timişoara , str. Cosminului, nr. 42 prin care se propune:
- actualizarea valorii devizului general pentru proiectul „Realizare mansardă la corpurile existente în regim P+1E şi P+2E - etapa I  la Şcoala Gimnazială (Generală) nr. 25“ din Timişoara , str. Cosminului, nr. 42 astfel:
Valoare totală proiect ( inclusiv TVA) = 1.415,359 mii lei

Valoare buget local ( inclusiv TVA)= 66,766 mii lei

Valoare buget de stat ( inclusiv TVA) = 1.345,593 mii lei

- cofinanţarea proiectului „Realizare mansardă la corpurile existente în regim P+1E şi P+2E - etapa I  la Şcoala Gimnazială (Generală) nr. 25“ din Timişoara , str. Cosminului, nr. 42, contribuţia proprie ce revine municipiului Timişoara, prin Consiliul Local fiind în sumă  de  66.766 lei.
- asigurare resurselor financiare necesare implementării optime a proiectului în condiţiile acordării finanţării nerambursabile din Bugetul de stat prin Programul Naţional de Dezvoltare Locală, pe durata derulării proiectului „Realizare mansardă la corpurile existente în regim P+1E şi P+2E - etapa I  la Şcoala Gimnazială (Generală) nr. 25“ din Timişoara, str. Cosminului, nr. 42. Sumele necesare cofinanţării vor fi cuprinse în bugetul municipiului aferent perioadei 2018-2019. 

Facem următoarele precizări:

În anul 2015 Primăria Municipiului Timişoara a recepţionat proiectul „Reabilitare acoperiş la Şcoala Generală, nr. 25” din Timişoara, str. Cosminului, nr. 42 şi a aprobat indicatorii  tehnico-economici ai investiţiei prin HCL nr. 110/03.03.2015.
Prin HCL 402/22.09.2017 denumirea proiectului  fost modificată din „Reabilitare acoperiş la Şcoala Generală, nr. 25” în „Realizare mansardă la corpurile existente în regim P+1E şi P+2E, etapa I la Şcoala Generală nr. 25“.
Prin proiectul aprobat se propune construirea unei mansarde peste clădirile şcolii, cu regim de înălţime P+1E şi respectiv P+2E, etapa I – lucrări de rezistenţă şi închideri exterioare de arhitectură şi realizarea unei instalaţii de protecţie îmotriva trăsnetelor.
În anul 2017 Municipiul Timişoara a înscris proiectul pe lista de proiecte a Ministerului Dezvoltării Regionale, Administraţiei Publice şi Fondurilor Europene iar prin Ordinul Ministerului MDRAPFE nr.3469/28.06.2017 a fost aprobată lista obiectivelor de investiţii finanţate prin Programul Naţional de Dezvoltare Locală.

Prin adresa SC2017-18723/09.10.2017 Municipiul Timişoara a depus documentaţiile proiectului  la MDRAPFE.

Pentru semnarea contractului de finanţare a proiectului, Municipiul Timişoara  trebuie să emită o Hotărâre de Consiuliu Local prin care se asigură sumele aferente investiţiei  suportate de Bugetul Local.
În conformitate cu Normele de aplicare a OUG 28/2013 pentru aprobarea Programului naţional de dezvoltare locală, art.8 alin.(3), nu se finanţează de la Bugetul de Stat prin Program: cheltuieli pentru obţinerea şi amenajarea terenului, studiile de fezabilitate/documentaţiile de avizare a lucrărilor de intervenţii, studiile de teren, studiile de specialitate, expertizele tehnice şi/sau audit energetic, asistenţa tehnică, consultanţa, taxe pentru obţinerea de avize/acorduri/autorizaţii, organizarea procedurilor de achiziţii, active necorporale, cheltuieli conexe organizării de şantier, comisioane, cote, taxe, costuri credite, cheltuieli pentru probe tehnologice, teste şi predare la beneficiar.
În baza art.8 a fost estimată cofinanţarea necesară de la bugetul local în valoare de 66,766 mii lei, reprezentând cheltuieli cuprinse în devizul general care nu se finanţează de la Bugetul de Stat.

Valorea devizului general a fost actualizată cu cota TVA în vigoare la data aprobării cheltuielilor, rezultând o valoare actualizată de 1.415,359 mii lei.

Având în vedere prevederile legale expuse în prezentul raport, apreciem că proiectul de hotărâre privind aprobarea cofinaţării din Bugetul Local pentru obiectivul de investitie „Realizare mansardă la corpurile existente în regim P+1E şi P+2E - etapa I la Şcoala Gimnazială (Generală) nr. 25“ din Timişoara, str. Cosminului, nr. 42, îndeplineşte condiţiile pentru a fi supus dezbaterii şi aprobării Plenului Consiliului Local Timişoara.

Prezentul raport fundamentează proiectul de hotărâre din punct de vedere tehnic prin Expunerea de motive nr. ________________, nu-l fundamentează din punct de vedere economic şi al legalităţii şi nu stabileşte necesitatea şi oportunitatea adoptării proiectului de hotărâre conform Legii 215/2001.

